**Zápisnica**

**zo zasadnutia rady školy**

konaného dňa 26.10.2022

prítomní: 9 podľa prezenčnej listiny

neprítomní: 2 – ospravedlnení – p. Moravčík, p. Košičárová

Prizvaný hosť: PaedDr. Krzysztof Siwiec

Program: 1. Otvorenie a privítanie prítomných

2. Poďakovanie odchádzajúcim členom RŠ

3. Oboznámenie s programom schôdze

4. Schválenie plánu zasadnutí RŠ

5. Správa o výchovno-vzdelávacej činnosti, výsledkoch a podmienkach školy za

 školský rok 2021/22

6. Pedagogicko – organizačné pokyny a hlavné úlohy na školský rok 2022/2023

 7. Rôzne

8. Uznesenia

 9. Záver

1. ***Otvorenie***

Na začiatku zasadnutia privítala predsedníčka RŠ Mgr. Dana Nováková prítomných.

1. ***Poďakovanie odchádzajúcim členom RŠ***

Vzhľadom ku nadchádzajúcim komunálnym voľbám predsedníčka RŠ poďakovala členom RŠ za zriaďovateľa za spoluprácu a popriala im veľa úspechov.

1. ***Oboznámenie s programom schôdze***

Predsedníčka RŠ prečítala jednotlivé body programu d zasadnutia.

1. ***Schválenie plánu zasadnutí na nasledujúci šk. rok***

Predsedníčka RŠ oboznámila prítomných s plánom zasadnutí počas nasledujúceho školského roka.

1. ***Správa o výchovno-vzdelávacej činnosti, výsledkoch a podmienkach školy za šk. rok 2021/2022***

Správa bola zaslaná mailom na preštudovanie 18.10.2022, aby mali členovia možnosť pripomienkovania. Pán riaditeľ bližšie oboznámil s hlavnými bodmi správy.

Pán riaditeľ ďalej oboznámil prítomných, že v zmysle zmeny vyhlášky je zrušený bod, v ktorom sa zakazovalo používanie mobilných telefónov počas vyučovania. Rozhodnutie o používaní mobilov na škole je na riaditeľovi a pedagogickej rade.

Správa – viď. príloha

1. ***Pedagogicko – organizačné pokyny na nový školský rok***
* Máme o 8 žiakov menej ako minulý rok
* Prijali sme novú posilu, p. Peškovú- vyučuje matematiku a informatiku
* Nakoľko sa znížil počet žiakov v ŠKD na triedu (26), máme o jedno oddelenie viac. Vychovávateľka sa vrátila z MD, takže nemusíme prijímať novú.
* Čaká nás veľa akcií – najbližšia Hallowen
* Počet krúžkov na škole sa zvýšil, pribudli krúžky aj na 1. stupni
* Máme opäť dve asistentky, na viac nemáme financie
* Na škole máme psychologičku, ktorá organizuje aktivity a venuje sa problémovým a slabo prospievajúcim žiakom
1. ***Rôzne***
* Ing. Tokošová sa pýtala na organizáciu suplovania a následného vyučovania v prípade dlhšej neprítomnosti vyučujúceho.
* Ďalej sa p. Tokošová informovala na výsledky športového testovania žiakov 1. a 3. ročníka, že uvedené výsledky nemajú žiadnu výpovednú hodnotu. Škola by mala mať možnosť pripomienkovať výstupy z uvedeného testovania.
* p. riaditeľ – predostrel problém, ktorý vznikol so zrušením FK Senica, nakoľko sa množia žiadosti rodičov žiakov, ktorí navštevujú kluby v iných mestách, o skoršie uvoľnenie z vyučovania. Zastáva názor, že by sa mali kluby a záujmové organizácie prispôsobiť škole, nie škola týmto organizáciám.
* P. riaditeľ pripomenul blížiace sa 60. výročie školy, že by bolo treba zohnať sponzorov. Škola už zakúpila nový akordeón a ukulele, aby sa mohlo začať s nácvikom programu.
* Ing. Kalman informoval o prebiehajúcej akcii VÚC Trnava pre žiakov 8. a 9. ročníka. Jedná sa o pilotný program, v ktorom sa môžu starší žiaci dozvedieť a zistiť, na čo sa v následnom štúdiu zamerať, rozvíjať talent príp. ako nasmerovať svoju kariéru. (priložené letáky).
* P. Kalman – existuje fond na podporu športu – treba to sledovať v prípade prístavby novej menšej telocvične, ktorú p. riaditeľ plánuje
* Ing. Tokošová upozornila, že pani, ktorá usmerňuje dopravu na priechode pre chodcov pred školou, má problém s organizáciou dopravy. Možno by stačilo lepšie preškolenie príp. spolupráca s MsP
* P. Nováková – pripomenula úspechy žiakov v celoslovenskom kole Timravina studnička. Žiakov pripravuje p. Ponechalová
1. ***Uznesenia***

8.1. RŠ schvaľuje Plán zasadnutí na šk. r. 2022/2023

Hlasovanie: ZA: 9

 PROTI: 0

 ZDRŽALI SA: 0

* 1. RŠ berie na vedomie Správu o výchovno-vzdelávacej činnosti, výsledkoch a podmienkach školy za šk. rok 2021/2022 a odporúča zriaďovateľovi uvedenú správu schváliť.

Hlasovanie: ZA: 9

 PROTI: 0

 ZDRŽALI SA: 0

* 1. RŠ berie na vedomie stanovisko pedagogickej rady o zákaze používania mobilných telefónov na vyučovaní.
1. ***Záver***

Predsedníčka sa na záver všetkým poďakovala za účasť a spoluprácu počas predchádzajúceho školského roka.

Zapísala: Ľubica Kadičová

 ..................................................

 Mgr. Dana Nováková